pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กยศ. ลงนามข้อตกลงร่วมมือกับกรมบังคับคดี เพิ่มบริการ Fast Track สำหรับลูกหนี้ไกล่เกลี่ยชั้นบังคับคดี
วันจันทร์ที่ 12 กุมภาพันธ์ 2561
กยศ. ลงนามข้อตกลงร่วมมือกับกรมบังคับคดี เพิ่มบริการ Fast Track สําหรับลูกหนี้ไกล่เกลี่ยชั้นบังคับคดี
กองทุนเงินให้กู้ยืมเพื่อการศึกษา (กยศ.) ลงนามบันทึกข้อตกลงความร่วมมือกับกรมบังคับคดี ด้านการให้บริการตั้งเรื่องบังคับคดีโดยช่องทางด่วน (Fast Track) และความร่วมมือด้านการเชื่อมโยงข้อมูลบุคคลล้มละลาย
กองทุนเงินให้กู้ยืมเพื่อการศึกษา (กยศ.) ลงนามบันทึกข้อตกลงความร่วมมือกับกรมบังคับคดี ด้านการให้บริการตั้งเรื่องบังคับคดีโดยช่องทางด่วน (Fast Track) และความร่วมมือด้านการเชื่อมโยงข้อมูลบุคคลล้มละลาย โดยนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และนางสาวรื่นวดี สุวรรณมงคล อธิบดีกรมบังคับคดี เมื่อวันจันทร์ที่ 12 กุมภาพันธ์ 2561 ณ ห้องประชุมคชสาร 2 กรมบังคับคดี
นายชัยณรงค์ กัจฉปานันท์ ผู้จัดการกองทุนฯ ได้เปิดเผยว่า “เมื่อปี 2558 กองทุนเงินให้กู้ยืมเพื่อการศึกษาและกรมบังคับคดีได้เคยลงนามบันทึกความร่วมมือกันในกระบวนการไกล่เกลี่ยชั้นบังคับคดีมาแล้ว ซึ่งได้รับความร่วมมือเป็นอย่างดีจากกรมบังคับคดี และในครั้งนี้เป็นการลงนามความร่วมมือด้านการให้บริการตั้งเรื่องบังคับคดีโดยช่องทางด่วน (Fast Track) และความร่วมมือด้านการเชื่อมโยงข้อมูลบุคคลล้มละลาย โดยกรมบังคับคดีจะอํานวยความสะดวกกับ กยศ. ในการนัดหมายล่วงหน้าเพื่อดําเนินการตั้งเรื่องบังคับคดี หรือการยึดทรัพย์สิน หรือการอายัดทรัพย์สิน รวมถึงการเชื่อมโยงข้อมูลสาธารณะเกี่ยวกับบุคคลล้มละลายผ่านทางระบบเทคโนโลยีสารสนเทศที่กรมบังคับคดีได้จัดเตรียมไว้ โดยกยศ. จะใช้ข้อมูลที่ได้จากการเชื่อมโยงข้างต้นเพื่อประโยชน์ในการพิจารณาความสามารถในการทํานิติกรรมของผู้ขอกู้ยืมเงิน และผู้ค้ําประกันตลอดจนเพื่อประโยชน์ในการขอรับชําระหนี้ในคดีล้มละลาย ทั้งนี้ กรมบังคับคดี และ กยศ. ตกลงจะจัดให้มีการประชุมประเมินผลการดําเนินการร่วมกันเป็นระยะ เพื่อร่วมกันปรับปรุงแก้ไขปัญหาอุปสรรคต่างๆ ที่อาจเกิดขึ้นจากการดําเนินงานภายใต้บันทึกข้อตกลงความร่วมมือฉบับนี้ และเพื่อให้การดําเนินงานเป็นไปอย่างสะดวกรวดเร็วและมีประสิทธิภาพยิ่งขึ้น
ปัจจุบัน กองทุนมีผู้กู้ยืมที่ศาลมีคําพิพากษาแล้ว 1,200,000 ราย โดยขณะนี้มีผู้กู้ยืมที่ผิดนัดและไม่ชําระหนี้ตามคําพิพากษา และเข้าสู่กระบวนการบังคับคดีแล้วจํานวนประมาณ 200,000 ราย และยังมีผู้กู้ยืมที่จะเข้าสู่กระบวนการพิจารณาคดีประมาณ 1,000,000 ราย เพื่อเป็นการป้องกันการถูกบังคับคดี จึงขอประชาสัมพันธ์ให้ผู้กู้ที่ศาลพิพากษาแล้วไปชําระหนี้หรือขอเจรจาไกล่เกลี่ยชั้นบังคับคดี โดยผู้กู้ยืมสามารถสอบถามรายละเอียดเพิ่มเติมได้ที่กองทุน กยศ. โทร 0 2016 4888 หรือสํานักงานบังคับคดีในแต่ละจังหวัด
สุดท้ายนี้ กองทุนขอฝากถึงผู้กู้ยืมทุกคนว่าเงินกู้ยืมเพื่อการศึกษาเปรียบเสมือนการให้ทุนแก่เยาวชน เพื่อไปสร้างอนาคตของตนเองและสร้างทุนมนุษย์ให้กับตัวผู้กู้ยืมเอง เมื่อถึงกําหนดชําระหนี้ก็ขอให้ชําระตามกําหนดเวลา เพื่อส่งมอบโอกาสคืนทุนการศึกษาให้กับคนรุ่นใหม่ต่อไป”
รัฐบาลไทย-ข่าวทำเนียบรัฐบาล-“จุติ” ลงพื้นที่ติดตามน้ำท่วมพิษณุโลก สั่งเร่งเยียวยาทุกจังหวัด
วันจันทร์ที่ 2 กันยายน 2562
“จุติ” ลงพื้นที่ติดตามน้ําท่วมพิษณุโลก สั่งเร่งเยียวยาทุกจังหวัด
“จุติ” ลงพื้นที่ติดตามน้ําท่วมพิษณุโลก สั่งเร่งเยียวยาทุกจังหวัด
วันที่ 1 ก.ย. 2562 เวลา 20.00 น. ที่ศูนย์อํานวยการเฉพาะกิจป้องกันและแก้ไขปัญหาจากอุทกภัย วาตภัย และดินโคลน อ.วังทอง จ.พิษณุโลก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ติดตามสถานการณ์น้ําท่วม โดยประชุมร่วมกับนายพิพัฒน์ เอกภาพันธ์ ผู้ว่าราชการจังหวัดพิษณุโลก และหน่วยงานที่เกี่ยวข้อง เพื่อรับทราบสถานการณ์ในเบื้องต้น พบว่าพื้นที่จังหวัดพิษณุโลกประสบภัยน้ําท่วม 5 อําเภอ ประกอบด้วย อ.เนินมะปราง อ.วังทอง อ.ชาติตระการ อ.นครไทยและ อ.บางกระทุ่ม ซึ่งอําเภอที่ได้รับผลกระทบหนักที่สุด คือ อ.วังทอง เนื่องจากมวลน้ํายังคงท่วมหนักในหลายพื้นที่ มีบ้านเรือนถูกน้ําท่วมเสียหายกว่า 1,000 หลังคาเรือน
นายจุติ กล่าวว่า นายกรัฐมนตรี (พลเอก ประยุทธ์ จันทร์โอชา)ได้แสดงความเป็นห่วงและสั่งการให้มีการดูแลสถานการณ์อย่างใกล้ชิด เพื่อเตรียมความพร้อมในการเยียวยาผู้ประสบภัยน้ําท่วมในพื้นที่ภาคเหนือและภาคอีสาน จํานวน 14 จังหวัด ทั้งนี้ ตนจึงได้เดินทางมาดูแลช่วยเหลือพื้นที่ จ.พิษณุโลก จ.พิจิตร และ จ.เพชรบูรณ์ ซึ่งทางกระทรวง พม. จะเข้ามาเสริมความช่วยเหลือทางด้านโรงครัวเพื่อเป็น เสบียงอาหารสําหรับประชาชนผู้ประสบภัยน้ําท่วม และพร้อมเร่งเปิดศูนย์พักพิงที่สังกัดกระทรวง พม. ในพื้นที่จังหวัดที่ประสบภัยน้ําท่วมทุกแห่ง อีกทั้งร่วมประเมินความเสียหายและเยียวยาประชาชนที่มีประสบปัญหาน้ําท่วม และจะรายงานผลให้นายกรัฐมนตรีทราบในที่ประชุมคณะรัฐมนตรีในวันอังคารนี้ต่อไป
นายจุติ กล่าวอีกว่า สําหรับการเดินทางมาตรวจเยี่ยมพื้นที่ที่ประสบภัยน้ําท่วมอย่างเร่งด่วนในครั้งนี้ เพื่อต้องการให้ประชาชนได้รับการบรรเทาทุกข์และอยู่ได้อย่างปลอดภัย โดยเฉพาะผู้สูงอายุ ผู้พิการ และเด็ก ซึ่งเป็นภารกิจของกระทรวง พม. โดยตรง ส่วนผู้สูงอายุบางรายที่ไม่ยอมออกจากบ้าน เนื่องจากเป็นห่วงทรัพย์สิน ในเบื้องต้น จะมีการระดมนักจิตวิทยา นักสังคมสงเคราะห์ และอาสาสมัครพัฒนาสังคมและความมั่นคงของมนุษย์ (อพม.) เข้ามาดูแลอย่างใกล้ชิด ทั้งนี้ ได้สั่งการให้ อพม. ในพื้นที่ถ่ายรูปสภาพความเสียหายของผู้ประสบภัยน้ําท่วมไว้เป็นหลักฐาน เพื่อแสดงสิทธิสวัสดิการสังคมในการขอรับการเยียวยาให้กับเด็ก ผู้สูงอายุ คนพิการ และผู้มีรายได้น้อย รวมไปถึงการซ่อมแซมบ้านที่อยู่อาศัย หรือหากประชาชนต้องการความช่วยเหลือ ขอให้แจ้งมายังสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ครม.อนุมัติขยายระยะเวลาการประกาศสถานการณ์ฉุกเฉินในพื้นที่ทั่วราชอาณาจักร ออกไปอีก 1 เดือน [กระทรวงศึกษาธิการ]
วันพุธที่ 29 เมษายน 2563
ครม.อนุมัติขยายระยะเวลาการประกาศสถานการณ์ฉุกเฉินในพื้นที่ทั่วราชอาณาจักร ออกไปอีก 1 เดือน [กระทรวงศึกษาธิการ]
ครม.อนุมัติขยายระยะเวลาการประกาศสถานการณ์ฉุกเฉินในพื้นที่ทั่วราชอาณาจักร ออกไปอีก 1 เดือน
มติคณะรัฐมนตรี เมื่อวันที่ 28 เมษายน 2563 มีมติอนุมัติขยายระยะเวลาการประกาศสถานการณ์ฉุกเฉินในพื้นที่ทั่วราชอาณาจักรออกไปอีก 1 เดือน ตั้งแต่วันที่ 1-31 พฤษภาคม 2563จากเดิมที่ประกาศใช้ตั้งแต่วันที่ 26 มีนาคม – 30 เมษายน 2563 เพื่อแก้ไขปัญหาการแพร่ระบาดของโรคติดเชื้อโควิด-19 ที่เกิดขึ้นในประเทศ
โดยยังคงมีมาตรการ/ข้อกําหนดที่ปฏิบัติอยู่ในขณะนี้ กล่าวคือ
จํากัดการเข้าราชอาณาจักรทั้งทางบก ทางน้ํา และทางอากาศ (สําหรับทางอากาศ ให้ขยายระยะเวลาการห้ามอากาศยานทําการบินเข้าสู่ประเทศไทยเป็นการชั่วคราวออกไปอีก 1 เดือน มีผลตั้งแต่ วันที่ 1 พฤษภาคม 2563 – 31 พฤษภาคม 2563)
ห้ามบุคคลใดทั่วราชอาณาจักรออกนอกเคหสถาน (Curfew)ระหว่างเวลา 22.00 นาฬิกา ถึง 04.00 นาฬิกาของวันรุ่งขึ้น
งดหรือชะลอการเดินทางข้ามเขตพื้นที่จังหวัดโดยไม่จําเป็น
ห้ามประชาชนเข้าไปในพื้นที่ หรือสถานที่ซึ่งมีคนจํานวนมากไปทํากิจกรรมร่วมกันและเสี่ยงต่อการแพร่เชื้อโรคติดเชื้อโควิด – 19 เป็นการชั่วคราว
สําหรับการผ่อนคลายมาตรการบังคับใช้กฎหมายบางอย่างให้ประชาชนสามารถดํารงชีวิตได้อย่างปกติขึ้น และเพื่อเป็นการลดผลกระทบด้านเศรษฐกิจ ด้านสังคม และด้านความมั่นคง ภายใต้ความปลอดภัยของประชาชน กําหนดมาตรการผ่อนคลายตามแนวทางดังนี้
จะต้องคํานึงถึงปัจจัยทางด้านการสาธารณสุขเป็นหลักและนําปัจจัยด้านอื่น ๆ มาใช้ประกอบการพิจารณา อาทิ ปัจจัยด้านเศรษฐกิจ และปัจจัยด้านสังคม
ให้พิจารณาจากประเภทของกิจกรรมที่จําเป็นต่อการดํารงชีวิตในลําดับแรกและมีการบังคับใช้มาตรการป้องกันโรคตามที่ราชการกําหนดควบคู่กันไปด้วยอย่างเข้มงวด โดยจะต้องจัดเจ้าหน้าที่ และ/หรือใช้เทคโนโลยีเพื่อตรวจสอบการปฏิบัติให้เป็นไปตามมาตรการป้องกันโรคตามที่ราชการกําหนดอย่างต่อเนื่อง
ทั้งนี้ หากพบว่าสถานการณ์การแพร่ระบาดมีแนวโน้มที่ภาครัฐสามารถควบคุมได้ดีขึ้น จะพิจารณากําหนดมาตรการผ่อนคลายเพิ่มเติม แต่หากพบว่ามีการฝ่าฝืนมาตรการป้องกันโรคตามที่ราชการกําหนด หรือสถานการณ์การแพร่ระบาดมีแนวโน้มจะรุนแรงขึ้น ให้ยกเลิกมาตรการผ่อนคลายในทันที
ในห้วงที่มีการดําเนินมาตรการผ่อนคลาย จะต้องเร่งรัดการตรวจเชื้อโรคโควิด-19 ให้กับประชาชนโดยเฉพาะในกลุ่มเสี่ยง อาทิ กลุ่มสาขาอาชีพบริการ กลุ่มแรงงานต่างด้าว และมีการใช้เทคโนโลยีติดตามเพื่อตรวจตรากิจกรรมควบคู่กันไปอย่างมีประสิทธิภาพ เพื่อควบคุมและป้องกันมิให้เชื้อโรคโควิด-19 กลับมาแพร่ระบาดได้อีก
บัลลังก์ โรหิตเสถียร / รายงาน
รัฐบาลไทย-ข่าวทำเนียบรัฐบาล-รมช.ธรรมนัส ติดตามรองนายกฯ ตรวจเยี่ยมการดำเนินงานแก้ไขปัญหาไฟป่าและหมอกควัน
วันพฤหัสบดีที่ 9 เมษายน 2563
รมช.ธรรมนัส ติดตามรองนายกฯ ตรวจเยี่ยมการดําเนินงานแก้ไขปัญหาไฟป่าและหมอกควัน
รมช.ธรรมนัส ติดตามรองนายกฯ ตรวจเยี่ยมการดําเนินงานแก้ไขปัญหาไฟป่าและหมอกควัน พร้อมให้กําลังใจผู้ปฏิบัติงาน
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ติดตามพลเอกประวิตร วงษ์สุวรรณ รองนายกรัฐมนตรี ลงพื้นที่จังหวัดเชียงใหม่ เพื่อติดตามสถานการณ์และผลการดําเนินงานในการแก้ไขปัญหาไฟป่าและหมอกควัน ในพื้นที่ 9 จังหวัดภาคเหนือตอนบน ณ ศูนย์บัญชาการป้องกันและแก้ไขปัญหาฝุ่นละอองขนาดเล็ก (PM 2.5) องค์การบริหารส่วนจังหวัดเชียงใหม่ โดยได้รับฟังสรุปการดําเนินงาน และร่วมให้กําลังใจเจ้าหน้าที่ ประชาชน และจิตอาสาทุกคนที่ร่วมมือกันอย่างเต็มกําลังในการแก้ไขปัญหาดังกล่าว ณ ลานอนุสาวรีย์ครูบาศรีวิชัย และบริเวณน้ําตกมณฑาธาร อุทยานแห่งชาติดอยสุเทพ-ปุย พร้อมมอบถุงยังชีพและอุปกรณ์ที่จําเป็นในการปฏิบัติงาน
นอกจากนี้ รองนายกฯ ยังได้มอบแนวทางการดําเนินงานในการแก้ไขปัญหาไฟป่าและหมอกควัน โดยเน้นย้ําให้ผู้ว่าราชการจังหวัดระดมสรรพกําลังทุกภาคส่วน รวมทั้งนําเครื่องมืออุปกรณ์เข้าไปดับไฟป่าให้สนิท ไม่ให้ลุกลามขยายเป็นวงกว้าง พร้อมทั้งให้ขยายความร่วมมือ รณรงค์ สร้างการรับรู้ และสร้างความเข้าใจให้ประชาชนเข้ามามีส่วนร่วมดูแลรักษาป่า อีกทั้งแต่งตั้งประชาชนในพื้นที่ให้เป็นชุดปกป้องพิทักษ์ป่าดับไฟป่า โดยให้จัดเวรยามคอยดูแลตลอด 24 ชั่วโมง
อย่างไรก็ตาม ขอให้คํานึงถึงเรื่องความปลอดภัยของชีวิตเป็นสําคัญ โดยมอบหมายให้เจ้าหน้าที่ผู้มีความเชี่ยวชาญเป็นหัวหน้าชุด ให้ประชาชนและจิตอาสาเป็นกําลังสนับสนุน รวมถึงให้ผู้ว่าราชการจังหวัดสั่งการกํานัน ผู้ใหญ่บ้าน จับตาประชาชนในความรับผิดชอบ ที่มีพฤติกรรมเสี่ยงในการเผาป่า ล่าสัตว์ หากพบการกระทําผิดให้นําตัวมาดําเนินคดีตามกฎหมายอย่างเคร่งครัด เพื่อเป็นตัวอย่าง พร้อมกับขอให้ผู้ว่าฯ ทํางานอย่างเข้มแข็ง และจัดพื้นที่ safe zone ให้กับประชาชน คํานึงถึงสุขภาพของประชาชนเป็นหลัก
รัฐบาลไทย-ข่าวทำเนียบรัฐบาล-กรมบัญชีกลางชี้แจงเกี่ยวกับข้อสังเกตจาก พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560
วันศุกร์ที่ 19 พฤษภาคม 2560
กรมบัญชีกลางชี้แจงเกี่ยวกับข้อสังเกตจาก พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560
ตามที่มีการจัดเสวนา เมื่อวันที่ 17 พฤษภาคม 2560 เรื่อง “การยกเลิกระเบียบสํานักนายกรัฐมนตรีว่าด้วยการพัสดุ พ.ศ. 2535 เป็นการทําลายระบบสาธารณสุขของไทยจริงหรือไม่” ณ องค์การเภสัชกรรม เพื่อหารือถึงผลกระทบต่อความมั่นคงทางยา
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่มีการจัดเสวนา เมื่อวันที่ 17 พฤษภาคม 2560 เรื่อง “การยกเลิกระเบียบสํานักนายกรัฐมนตรีว่าด้วยการพัสดุ พ.ศ. 2535 เป็นการทําลายระบบสาธารณสุขของไทยจริงหรือไม่” ณ องค์การเภสัชกรรม เพื่อหารือถึงผลกระทบต่อความมั่นคงทางยา หลังจากประกาศใช้ พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 โดยผู้เข้าร่วมเสวนาตั้งข้อสังเกตว่า ตามระเบียบสํานักนายกรัฐมนตรีเดิม องค์การเภสัชกรรมได้รับการคุ้มครอง โดยให้ส่วนราชการจัดซื้อยาจากองค์การเภสัชกรรมไม่น้อยกว่า 60% และโรงพยาบาลในสังกัดกระทรวงสาธารณสุข ไม่น้อยกว่า 80% รวมถึงให้จัดซื้อยาจากองค์การเภสัชกรรมเป็นอันดับแรกหากราคาใกล้เคียงกัน แต่ใน พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 ไม่มีเรื่องดังกล่าวแล้ว ซึ่งจะส่งผลกระทบต่อความมั่นคงของระบบยาทั้งประเทศ ราคายาในประเทศไทยจะสูงขึ้นกว่านี้ รวมทั้งผู้ป่วยจะขาดแคลนยาจําเป็นที่มีผู้ผลิตน้อยราย เพราะที่ผ่านมาองค์การเภสัชกรรมเป็นกลไกที่ช่วยตรึงราคายาในประเทศไว้ ประกอบกับมีความกังวลเรื่องเปิดโอกาสให้บริษัทยาข้ามชาติมีการวิ่งเต้นเรื่องยา และหากองค์การเภสัชกรรมซึ่งเป็นกลไกความมั่นคงทางยาล้ม จะทําให้ระบบหลักประกันสุขภาพล้มตามไปด้วย ซึ่งประชาชนจะได้รับความเดือดร้อน นั้น
อธิบดีกรมบัญชีกลาง ขอชี้แจงกรณีดังกล่าวว่า ตามที่องค์การเภสัชกรรมได้มีข้อสังเกตและมีความกังวลเกี่ยวกับผลกระทบเกี่ยวกับการจัดซื้อยาภายหลังจากการประกาศใช้ พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 ในเดือนสิงหาคม 2560 ซึ่งกรมบัญชีกลางจะดําเนินการในเรื่องนี้ให้อย่างเหมาะสม นอกจากนี้ เมื่อวันที่ 9 พฤษภาคม 2560 ได้มีการประชุมหารือร่วมกันระหว่างกรมบัญชีกลาง องค์การเภสัชกรรม และหน่วยงานที่เกี่ยวข้อง ซึ่งที่ประชุมมีมติให้กระทรวงสาธารณสุขแต่งตั้งคณะทํางานจากหน่วยงานที่เกี่ยวข้อง เพื่อพิจารณาเกี่ยวกับการกําหนดหลักเกณฑ์ และแนวทางที่ทุกฝ่ายเห็นชอบร่วมกัน หลังจากได้ข้อสรุปแล้ว กรมบัญชีกลางจะนําเสนอให้คณะกรรมการนโยบายการจัดซื้อจัดจ้างและการบริหารพัสดุ พิจารณาข้อเสนอจากทุกภาคส่วน เพื่อกําหนดกรอบแนวทางที่มีประสิทธิภาพ และเหมาะสมต่อการจัดซื้อยาในอนาคตต่อไป
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย พร้อมคณะเยี่ยมชมการดำเนินงานโรงงานพื้นที่ จ.ปทุมธานี
วันเสาร์ที่ 4 สิงหาคม 2561
รัฐมนตรีช่วยฯ สมชาย พร้อมคณะเยี่ยมชมการดําเนินงานโรงงานพื้นที่ จ.ปทุมธานี
รัฐมนตรีช่วยฯ สมชาย พร้อมคณะเยี่ยมชมการดําเนินงานโรงงานพื้นที่ จ.ปทุมธานี
วันนี้ (3 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายจุลพงษ์ ทวีศรี ผู้ตรวจราชการกระทรวงอุตสาหกรรม และนายบรรจง สุกรีฑา รองอธิบดีกรมโรงงานอุตสาหกรรม ลงพื้นที่ปทุมธานี เยี่ยมชมการดําเนินงานของบริษัท เทยินโพลีเอสเตอร์ จํากัด โดยมี นายพินิจ บุญเลิศ ผู้ว่าราชการจังหวัดปทุมธานี นายสหวัฒน์ โสภา อุตสาหกรรมจังหวัดปทุมธานี และ Mr.Tetsuya Horii กรรมการผู้จัดการบริษัท เทยินโพลีเอสเตอร์ จํากัด และคณะผู้บริหาร ให้การต้อนรับ ณ อําเภอคลองหลวง จังหวัดปทุมธานี
โดยบริษัท เทยินโพลีเอสเตอร์ จํากัด เป็นโรงงานที่ประกอบกิจการผลิตโพลีเอสเตอร์ชิพ เส้นใยสังเคราะห์ชนิดสเตเบิลไฟเบอร์และชนิดฟิลาเมนท์ยาน โดยผ่านกระบวนการผลิตที่มีการนําเอาเทคโนโลยีที่ทันสมัยมาใช้ในการแปรรูปพลาสติกที่ีไม่ใช้แล้วกลับมาใช้ใหม่ในรูปของเส้นใย  และกระบวนการผลิตไม่ก่อให้เกิดผลกระทบต่อสิ่งแวดล้อม ซึ่งถือเป็นแบบอย่างโรงงานในการบริหารจัดการปัญหากากอุตสาหกรรมและขยะพลาสติกได้อย่างมีประสิทธิภาพ
จากนั้น ได้ไปเยี่ยมชมการดําเนินงานของบริษัท ควีน โฟเซ่น ฟรุต จํากัด โดยมี คุณกาญจนา แย้มพราย ประธานกรรมการบริหารบริษัท ให้การต้อนรับ
บริษัท ควีน โฟเซ่น ฟรุต จํากัด เป็นบริษัทผลิตและส่งออกทุเรียนแช่แข็งและแปรรูป ซึ่งได้รับความนิยมจากผู้บริโภคและมีแนวโน้มการเติบโตมากขึ้นในต่างประเทศ โดยเฉพาะประเทศจีนที่มีอัตราเพิ่มสูงขึ้นอย่างต่อเนื่อง โดยทุเรียนเป็นผลไม้ที่ได้รับความนิยมสูงสุดและมีการเติบโตเป็นอย่างมาก ซึ่งบริษัทฯ สามารถส่งออกทุเรียนแช่แข็งและทุเรียนแปรรูปได้ตลอดทั้งปี
รัฐบาลไทย-ข่าวทำเนียบรัฐบาล-โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19 ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
วันจันทร์ที่ 15 มิถุนายน 2563
โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19 ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19 ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
วันนี้ (15 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงการผ่อนคลายมาตรการในระยะที่ 4 แม้ว่าจะสามารถให้จําหน่ายสุราได้ แต่การให้บริการของสถานประกอบการ ทั้งการจําหน่ายอาหาร สุรา หรือการแสดงดนตรีต่าง ๆ ต้องขึ้นอยู่กับการจดทะเบียนร้านค้า สถานประกอบการดังกล่าว ขณะที่การเดินกลับไทยของคนไทยในประเทศอิยิปต์และซาอุดิอาราเบียนั้น ต้องคํานึงถึงความปลอดภัยของผู้เดินทาง รวมถึงความปลอดภัยของคนในประเทศด้วย
โอกาสนี้ โฆษก ศบค. ยังชี้แจงถึงการพบเชื้อโควิด-19 ในตลาดอาหารทะเลที่ประเทศจีนว่า มีความจําเป็นที่จะต้องขอให้ประชาชนเน้นรับประทานอาหารที่ผ่านการปรุงสุกในช่วงนี้ เพื่อความปลอดภัยรวมถึงการป้องกันการแพร่ระบาดโควิด-19 ขณะเดียวกันหน่วยงานที่เกี่ยวข้องของไทย ได้ตรวจสอบการปฏิบัติตามมาตรการป้องกันการแพร่ระบาดของโควิด-19 โดยสุ่มตรวจสอบพื้นที่ตลาดสดอย่างต่อเนื่อง รวมถึงมีการติดตาม ตรวจสอบสถานประกอบการผ่านการประเมินผลของผู้เข้าใช้บริการผ่านแอปพลิเคชัน “ไทยชนะ” ด้วย
โฆษก ศบค. ยังกล่าวเพิ่มเติมจากการที่ ศบค. ได้มีมติรับหลักการในเรื่องของ Travel Bubble ว่า ได้มอบให้หน่วยงานที่เกี่ยวข้องร่วมกันหารือพิจารณาอย่างรอบคอบ เนื่องจากสถานการณ์การแพร่ระบาดของโควิด-19 ของโลก ยังคงมีความน่าเป็นห่วงอยู่ ส่วนที่สอบถามว่าสามารถจัดงานบวช งานแต่งงาน งานเลี้ยง รวมทั้งเลี้ยงโต๊ะจีนได้หรือไม่นั้น โฆษก ศบค. ยืนยันว่า ขณะนี้ไม่ได้มีข้อห้ามการจัดเลี้ยงโต๊ะจีน แต่ต้องมีการเว้นระยะห่างด้วย เน้นการกินแบบมีช้อนกลางที่เป็นของส่วนตัว และขอให้ยึดหลักอยู่ 6 ข้อ อยู่ห่างไว้ ใส่แมสกัน หมั่นล้างมือ ถือหลักสะอาด ปราศจากแออัด เคร่งครัดไทยชนะ เมื่อต้องเดินทางไปในสถานที่ที่มีผู้คนอยู่จํานวนมาก อย่าลืมเช็คอินตามสถานที่จัดงานด้วย รวมทั้งบางวัดที่จัดให้มีการเชคอินอีกด้วย โดยขอให้ปฏิบัติเป็นประจําทุกวัน ชีวิตวิถีใหม่ เมื่อปฏิบัติส่วนบุคคลได้ดีและส่วนสังคมก็จะปลอดภัยได้ด้วย
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลห่วงสถานการณ์ฝุ่น PM2.5 แนะสวมหน้ากากป้องกัน
วันจันทร์ที่ 18 พฤศจิกายน 2562
รัฐบาลห่วงสถานการณ์ฝุ่น PM2.5 แนะสวมหน้ากากป้องกัน
วันเสาร์ที่ 16 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลห่วงสุขภาพของประชาชน จากสถานการณ์ฝุ่นละอองขนาดเล็ก PM2.5 ที่มีค่าฝุ่นละอองเกินมาตรฐานในบางพื้นที่และเริ่มส่งผลกระทบต่อสุขภาพ โดยเฉพาะเด็กเล็ก ผู้สูงอายุ หญิงมีครรภ์ ผู้ป่วยโรคภูมิแพ้ หัวใจและหลอดเลือด ผู้ที่ทํางานอยู่กลางแจ้งเป็นเวลานานหรืออาศัยในพื้นที่เสี่ยง ควรปิดประตูหน้าต่างให้มิดชิด งดกิจกรรมหรือออกกําลังกายกลางแจ้ง ควรสวมใส่หน้ากากอนามัยชนิดที่ป้องกันฝุ่นละออง PM2.5 ได้ ทั้งนี้ ขอให้ประชาชนติดตามสถานการณ์คุณภาพอากาศอย่างต่อเนื่องผ่านแอพพลิเคชั่น Air4thai หรือเว็บไซต์ของกรมควบคุมมลพิษ โดยให้สังเกตที่สีเป็นหลัก หากเป็นสีส้มและสีแดง ซึ่งเป็นค่าฝุ่นละอองที่เกินมาตรฐาน และมีผลกระทบต่อสุขภาพควรปฏิบัติตนตามคําแนะนําอย่างเคร่งครัด
​ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ร่วมหารือแนวทางการติดตามการดำเนินคดีการค้ามนุษย์
วันศุกร์ที่ 20 ตุลาคม 2560
“ยุติธรรม” ร่วมหารือแนวทางการติดตามการดําเนินคดีการค้ามนุษย์
กระทรวงยุติธรรม ร่วมหารือแนวทางการติดตามการดําเนินคดีการค้ามนุษย์
เมื่อวันที่ ๑๙ ตุลาคม ๒๕๖๐ เวลา ๑๒.๐๐ น.
ณ สํานักงานรัฐมนตรี กระทรวงการพัฒนาสังคมและความมั่นคงของมนุษย์ ชั้น ๙
พลตํารวจเอก อดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์
เป็นประธานการหารือเพื่อติดตามการดําเนินคดีตามข้อสั่งการของรองนายกรัฐมนตรี
(พลเอก ประวิตร วงษ์สุวรรณ)
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์
ดร.ธันยา เลาหทัย ที่ปรึกษานายกรัฐมนตรี
พร้อมด้วยผู้แทนหน่วยงานที่เกี่ยวข้อง เข้าร่วมฯ
ทั้งนี้ ผู้บริหารของทุกหน่วยงานมีความพร้อมในการให้ความร่วมมือ
เพื่อป้องกันและปราบปรามการค้ามนุษย์ โดยกระทรวงกระทรวงการพัฒนาสังคมและความมั่นคงของมนุษย์
จะจัดตั้งศูนย์ปฏิบัติการฯ ขึ้น เพื่อติดตามการดําเนินคดีค้ามนุษย์
และคดีที่เจ้าหน้าที่ของรัฐมีส่วนเกี่ยวข้องกับการค้ามนุษย์อย่างเข้มงวดต่อไป
โอกาสนี้ ปลัดกระทรวงยุติธรรม ได้แจ้งต่อที่ประชุมว่า จะมอบหมายให้กรมสอบสวนคดีพิเศษ
มีส่วนร่วมในการดําเนินคดีการค้ามนุษย์ให้มากยิ่งขึ้น
โดยเฉพาะในกรณีที่มีเจ้าหน้าที่ของรัฐเข้าไปมีส่วนเกี่ยวข้อง
รัฐบาลไทย-ข่าวทำเนียบรัฐบาล-นายกฯ คุม “ศูนย์บริหารสถานการณ์เศรษฐกิจ” ประกอบด้วย 10 กระทรวงเศรษฐกิจ 3 สภาหอ และเอกชน พร้อมให้มีคณะกรรมการขับเคลื่อนมาตรการบริหารเศรษฐกิจ
วันพฤหัสบดีที่ 13 สิงหาคม 2563
นายกฯ คุม “ศูนย์บริหารสถานการณ์เศรษฐกิจ” ประกอบด้วย 10 กระทรวงเศรษฐกิจ 3 สภาหอ และเอกชน พร้อมให้มีคณะกรรมการขับเคลื่อนมาตรการบริหารเศรษฐกิจ
นายกรัฐมนตรี คุม “ศูนย์บริหารสถานการณ์เศรษฐกิจ” ประกอบด้วย 10 กระทรวงเศรษฐกิจ 3 สภาหอ และเอกชน พร้อมให้มีคณะกรรมการขับเคลื่อนมาตรการบริหารเศรษฐกิจ
วันนี้ (13 ส.ค. 63) เวลา 13.45 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเปิดเผยคําสั่งนายกรัฐมนตรี จัดตั้ง “ศูนย์บริหารสถานการณ์เศรษฐกิจจากผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)” หรือ “ศูนย์บริหารสถานการณ์เศรษฐกิจ” ประกอบด้วยรัฐมนตรีกระทรวงต่าง ๆ และหน่วยงานที่เกี่ยวข้องหลายภาคส่วนด้วยกันเพื่อฟื้นฟูเศรษฐกิจและสังคม
นายกรัฐมนตรียังแถลงต่อสื่อมวลชนว่า ยังได้มีการแต่งตั้งคณะกรรมการระดับจังหวัด ทําหน้าที่เป็นที่ปรึกษาของผู้ว่าราชการจังหวัดเพื่อจัดทําโครงการต่าง ๆ ให้เหมาะสมกับความต้องการของประชาชนในพื้นที่ โดยมีรองนายกรัฐมนตรี รัฐมนตรี เข้าไปกํากับดูแล ตรวจสอบแผนการโครงการในพื้นที่และเสนอรายงานต่อนายกรัฐมนตรี โดยนายกรัฐมนตรีย้ําว่า นโยบายของรัฐบาลต้องเป็นการทํางานเพื่อตอบสนองความต้องการของประชาชนในพื้นที่ให้มากที่สุด เปิดรับฟังความคิดเห็นของประชาชน โดยจะผ่านการคัดกรองของผู้ว่าราชการจังหวัด นํามาสู่รัฐมนตรี และรองนายกรัฐมนตรีที่ตรวจราชการในพื้นที่ดังกล่าวเพื่อแก้ไขปัญหา การจัดทําโครงการต้องผ่านกระบวนการคิดหลายขั้นตอน มีความต่อเนื่อง ซึ่งในที่ประชุมคณะรัฐมนตรี ได้มอบนโยบายแก่คณะรัฐมนตรีเศรษฐกิจให้เร่งแก้ไขปัญหาประชาชนในขณะนี้ ทั้งการขาดรายได้หรือมีรายได้ลดลง เพิ่มการจ้างงาน ดูแลธุรกิจ SMEs การส่งออก ที่สําคัญคือการท่องเที่ยว แม้ในอนาคตจะอนุญาตให้ชาวต่างชาติเดินทางเข้ามาท่องเที่ยวในไทยได้ แต่หลายประเทศก็มุ่งเน้นการท่องเที่ยวภายในประเทศของตน เช่นเดียวกับประเทศไทยที่ปัจจุบันจํานวนนักท่องเที่ยวมีเพียงประมาณ 2 ล้านคนจากเดิมที่อยู่ในระดับ 20 ล้านคน ดังนั้น การกระตุ้นเศรษฐกิจฐานรากภายในประเทศต้องขยับขยายการท่องเที่ยวภายในประเทศให้มากขึ้นแต่ทั้งนี้ต้องอยู่บนพื้นฐานของความปลอดภัยด้านสุขภาพด้วย
ในตอนท้าย นายกรัฐมนตรีเผย การแสดงความคิดเห็นตามสิทธิขั้นพื้นฐานสามารถกระทําได้ เพื่อร่วมกันแสดงความคิดในทางที่ดีเป็นกําลังในการขับเคลื่อนประเทศไทยให้เดินไปข้างหน้า สําหรับการชุมนุมของนิสิต นักศึกษา ขอตรวจสอบข้อเท็จจริงก่อนว่าการชุมนุมนั้นมีการละเมิดกฎหมายหรือไม่ ซึ่งการจัดกิจกรรมชุมนุมต้องดําเนินการไปตามกลไก โดยยืนยันรัฐบาลจะแก้ไขปัญหาอย่างละมุนละม่อม วันนี้รัฐบาลได้มุ่งแก้ไขปัญหาเศรษฐกิจ การกระจายรายได้ ความเหลื่อมล้ํา ควบคู่ไปกับการแก้ไขปัญหาโควิด-19 ด้วย เพื่ออนาคตที่ดีต่อไปในวันข้างหน้า
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"จิสด้า" ขอชวนน้องๆเยาวชนเข้าร่วมกิจกรรม "GISTDA for KIDS CAMP#5" ระหว่างวันที่ 26-30 เมษายน 2562
วันอังคารที่ 5 กุมภาพันธ์ 2562
"จิสด้า" ขอชวนน้องๆเยาวชนเข้าร่วมกิจกรรม "GISTDA for KIDS CAMP#5" ระหว่างวันที่ 26-30 เมษายน 2562
จิสด้า" ขอชวนน้องๆเยาวชนเข้าร่วมกิจกรรม "GISTDA for KIDS CAMP#5" ระหว่างวันที่ 26-30 เมษายน 2562
กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) ขอเชิญน้องๆเยาวชนร่วมกิจกรรม GISTDA for KIDS CAMP ครั้งที่ 5 กิจกรรมเพื่อสร้างแรงบันดาลใจ และเปิดโอกาสให้เยาวชนได้เรียนรู้และเข้าใจถึงกระบวนการเทคโนโลยีอวกาศ พบกับการบรรยายและการปฏิบัติการ (workshop) โดยการกํากับดูแลของวิทยากรผู้เชี่ยวชาญในด้านเทคโนโลยีอวกาศ เยาวชนจะได้รับการฟังบรรยาย รวมถึงซักถามข้อสงสัยอย่างใกล้ชิดและได้รับความรู้เกี่ยวกับการประยุกต์เทคโนโลยีอวกาศและภูมิสารสนเทศจากกรณีศึกษาต่างๆที่เกิดขึ้นในประเทศไทยและต่างประเทศ นอกจากนั้นเยาวชนจะได้ทดลองการแก้ไขปัญหาด้วยเทคโนโลยีภูมิสารสนเทศ เพื่อให้เข้าใจถึงประโยชน์ของการใช้เทคโนโลยี
สถานที่จัดกิจกรรม :สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) กระทรวงวิทยาศาสตร์และเทคโนโลยี
สอบถามรายละเอียดพิ่มเติมโทร 082-345-3491 หรือ 062-335-4343
Download ใบสมัครได้เลยที่ https://drive.google.com/file/d/1ChErcssHupZtlNdAA4q2tyNvnyIUECDT/view
ส่งใบสมัคร ผ่าน E-mail :spaceinspirium@gistda.or.th
รัฐบาลไทย-ข่าวทำเนียบรัฐบาล-ทส. ร่วมสืบสานประเพณีสงกรานต์ 2561 พร้อมมอบรางวัล “เพชรจรัสแสง” บุคคลต้นแบบสังกัดกระทรวงทรัพยากรธรรมชาติและสิ่งแวดล้อม ประจำปี 2560
วันพุธที่ 18 เมษายน 2561
ทส. ร่วมสืบสานประเพณีสงกรานต์ 2561 พร้อมมอบรางวัล “เพชรจรัสแสง” บุคคลต้นแบบสังกัดกระทรวงทรัพยากรธรรมชาติและสิ่งแวดล้อม ประจําปี 2560
กระทรวงทรัพยากรธรรมชาติและสิ่งแวดล้อม จัดพิธีรดน้ําขอพรเนื่องในวันสงกรานต์ ประจําปี 2561 เพื่อร่วมสืบสานวัฒนธรรมไทยและรดน้ําขอพรรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เนื่องในวันขึ้นปีใหม่ไทย ณ ห้องประชุมศักดิ์ส
กระทรวงทรัพยากรธรรมชาติและสิ่งแวดล้อม จัดพิธีรดน้ําขอพรเนื่องในวันสงกรานต์ ประจําปี 2561 เพื่อร่วมสืบสานวัฒนธรรมไทยและรดน้ําขอพรรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เนื่องในวันขึ้นปีใหม่ไทย ณ ห้องประชุมศักดิ์สิทธิ์ ตรีเดช อาคารกระทรวงทรัพยากรธรรมชาติและสิ่งแวดล้อม
วันนี้ (11 เมษายน 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีรดน้ําขอพรเนื่องในวันสงกรานต์ ประจําปี 2561 และพิธีมอบรางวัลเพชรจรัสแสงให้มอบรางวัล “เพชรจรัสแสง” บุคคลต้นแบบสังกัดกระทรวงทรัพยากรธรรมชาติและสิ่งแวดล้อม ประจําปี พ.ศ. 2560 จํานวน 55 รางวัล เพื่อยกย่องเชิดชูเกียรติและสร้างขวัญกําลังใจแก่ข้าราชการ พนักงานและเจ้าหน้าที่ในสังกัดกระทรวงฯ ที่มีความประพฤติตน ปฏิบัติงานเป็นแบบอย่างให้ข้าราชการอื่นได้ประพฤติปฏิบัติตามและพัฒนาให้ดียิ่งขึ้น ทั้งในด้านการดํารงตนการปฏิบัติตน ให้เป็นที่ยอมรับกับบุคคลผู้เกี่ยวข้องทั้งในหน้าที่ราชการและสังคม รวมถึงเป็นบุคคลที่ปฏิบัติงานที่เพียบพร้อมด้วยคุณธรรมและจริยธรรมปรากฏชัดเจนเป็นที่ยอมรับและมีผลงานโดดเด่น เป็นประโยชน์อย่างยิ่งกับภารกิจราชการและประชาชน ตลอดจนเป็นส่วนหนึ่งในมาตรการป้องกันการทุจริตและประพฤติมิชอบในหน่วยงานสังกัดกระทรวงทรัพยากรธรรมชาติและสิ่งแวดล้อม
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณและให้พรแก่ผู้บริหาร ข้าราชการ และเจ้าหน้าที่ในสังกัดกระทรวงฯ ที่มาร่วมพิธีฯ ซึ่งได้ทําหน้าที่อย่างเต็มกําลังความสามารถ นอกจากนี้ ได้ฝากแนวทางในการดําเนินงานก้าวต่อไปโดยให้นําเทคโนโลยีใหม่ ๆ มาเข้าใช้ในการปฏิบัติงานเพื่อประโยชน์ต่อประเทศชาติและประชาชนต่อไป